open-index/open-wikipedia-markdown huggingface dataset:
קורט קמפבל

**קורט מייקל קמפבל** (באנגלית: **Kurt Michael Campbell**; נולד ב-27 באוגוסט 1957) הוא דיפלומט אמריקאי שכיהן כסגן מזכיר המדינה של ארצות הברית בין השנים 2024–2025.

## ביוגרפיה
קורט מייקל קמפבל נולד ב-27 באוגוסט 1957. הוא השלים לימודי תואר ראשון באוניברסיטת קליפורניה בסן דייגו, לימודי תעודה במוזיקה ובפילוסופיה פוליטית באוניברסיטת המדינה ירוואן שבארמניה הסובייטית, ותואר דוקטור ביחסים בין-לאומיים מקולג' ברזנוז של אוניברסיטת אוקספורד – שם למד על בסיס מלגת מרשל.

קמפבל שירת במגוון תפקידים בממשל, כולל כסגן עוזר מזכיר ההגנה לענייני אסיה והאוקיינוס השקט, מנהל בצוות המועצה לביטחון לאומי של ארצות הברית, סגן יועץ מיוחד לנשיא לענייני הסכם הסחר החופשי של צפון אמריקה, וכעמית הבית הלבן במחלקת האוצר של ארצות הברית. קמפבל שירת כקצין בצי ארצות הברית בצוות המטות המשולבים וביחידת המודיעין המיוחד של ראש המבצעים הימיים. הוא היה גם פרופסור חבר למדיניות ציבורית ויחסים בין-לאומיים בבית הספר לממשל באוניברסיטת הרווארד ועוזר מנהל המרכז למדע ועניינים בין-לאומיים באוניברסיטת הרווארד.

בשנת 2000 קמפבל הועסק במרכז ללימודים אסטרטגיים ובין-לאומיים כאחד מסגני הנשיא הבכירים, כמנהל תוכנית הביטחון הבין-לאומי, וכיו"ר תוכנית הנרי א. קיסינג'ר למדיניות ביטחון לאומי. קמפבל הפך למנכ"ל ומייסד שותף של "המרכז לביטחון אמריקאי חדש" (CNAS), מכון מחקר לענייני ביטחון לאומי שהושק בינואר 2007.

ב-26 ביוני 2009 אושר מינויו של קמפבל על ידי לתפקיד עוזר מזכיר המדינה לענייני מזרח אסיה והאוקיינוס השקט. יומו האחרון בממשל ברק אובמה ב-8 בפברואר 2013.

לאחר שירותו בממשל אובמה היה קמפבל מנהל "Aspen Strategy Group" ויו"ר מועצת העורכים של מגזין הדיפלומטיה "Washington Quarterly". ב-2013 היה מייסד שותף ויו"ר "The Asia Group", חברת ייעוץ אסטרטגי המתמקדת גם היא באזור אסיה הפסיפית. קמפבל היה חבר במועצה ליחסי חוץ, בקבוצת ווזץ' ובמכון הבין-לאומי ללימודים אסטרטגיים. בשנים 2018–2019 היה קמפבל חבר בתוכנית מלגת קיסינג'ר במכון מקיין.

ב-20 בינואר 2021, עם השבעתו של ג'ו ביידן לנשיאות ארצות הברית, מונה קמפבל למתאם הביטחון הלאומי של ארצות הברית באזור האינדו-פסיפי. במהלך ממשל ביידן כונה קמפבל "צאר אסיה", שכן התווה את מדיניות הממשל בנוגע לאזור.

ב-1 בנובמבר 2023 מינה הנשיא ביידן את קמפבל לסגן מזכיר המדינה של ארצות הברית, ומינויו הועבר לסנאט של ארצות הברית באותו יום. מינויו אושר בהצבעה של 92–5 ב-6 בפברואר 2024, והוא הושבע לתפקיד ב-12 בפברואר אותה שנה. כהונתו תמה עם השבעתו השנייה של דונלד טראמפ לנשיאות ארצות הברית ב-20 בינואר 2025.

## קישורים חיצוניים

## הערות שוליים

קטגוריה:בוגרי אוניברסיטת קליפורניה בסן דייגו
קטגוריה:בוגרי אוניברסיטת אוקספורד
קטגוריה:דיפלומטים אמריקאים
קטגוריה:נשיאות ברק אובמה: אישים
קטגוריה:נשיאות ג'ו ביידן: אישים
קטגוריה:משנים למזכיר המדינה של ארצות הברית
קטגוריה:אמריקאים שנולדו ב-1957
שירים שהוקלטו על ידי עדן חסון

ממוזער|חסון בהופעה, 2024
**[[עדן חסון]]** החל את דרכו המוזיקלית בכתיבה והלחנה לאמנים כמו פאר טסי, עדן בן זקן ואיתי לוי. בדצמבר 2017 הוציא את סינגל הבכורה שלו, "שמישהו יעצור אותי", שזכה להצלחה רבה ודורג במקום הרביעי במצעד השנתי לשנת 2018 של גלגלצ. שיר זה זיכה אותו בפרס "שיר השנה" של אקו"ם ב-2019.

אלבום הבכורה של חסון, "שמישהו יעצור אותי", יצא באפריל 2019 וכלל סינגלים מצליחים נוספים כמו "ילדים כאלה", "שיכורים" ו"מתפוצץ לי הראש". בדצמבר 2021 הוציא את אלבומו השני, "אלבום 2", שכלל את הלהיטים "שמפניה", "מה עבר עליי" ו"את חסרה לי". במהלך הקריירה שלו, חסון שיתף פעולה עם אמנים שונים, ביניהם הדואט "שונה מהנוף" עם עדן בן זקן, "באור גדול" עם אייל גולן ו"שימי פס" עם אלה לי להב, שהיה השיר הרשמי של מצעד הגאווה בתל אביב בשנת 2021. בשנת 2022, חסון היה האמן הישראלי המושמע ביותר ב"אפל מיוזיק" וב"ספוטיפיי". ב-2023 הצטרף לצוות השיפוט של "הכוכב הבא" והמשיך להוציא סינגלים חדשים כמו "שוב", "אז מה עכשיו" ו"לאהוב אותך כל יום" עם דולי ופן.

נכון לאוגוסט 2025, חסון הקליט מעל ל-100 שירים.

## שירים
[ממוזער|[סתיו בגר הפיק לחסון שירים בולטים כמו "אין יותר מועדונים" ו"מדליקה לי הכל".]]
[ממוזער|חסון שיתף פעולה עם [עדן בן זקן, במספר פרויקטים, כמו בשיר "שונה מהנוף" וגרסת הכיסוי "Señorita".]]

## ביאורים

## הערות שוליים

*
חסון, עדן
משה בארמון פרעה

סיפור **[[משה]] בארמון [[פרעה]]** מוזכר במדרשי חז"ל, אך במקרא עצמו הוא אינו נזכר, מלבד מה שמסופר שמשה נשלח בציווי אלוהים אל פרעה לבקש ממנו להוציא את בני ישראל מארץ מצרים.

## מעשה משה וכתר פרעה
הסיפור המדרשי מתאר אירוע דרמטי בו משה הילד, שגדל כבן בבית פרעה, נוטל את כתר המלך מעל ראש פרעה ומניחו על ראשו שלו. המעשה מעורר בהלה וחרדה בקרב פרעה ויועציו. בלעם בן בעור, אחד מיועצי המלך, מזהיר את פרעה שמשה מהווה סכנה למלכות מצרים, וטוען שמשה פעל כך בכוונה תחילה, לכך הציע בלעם להרוג את משה כדי למנוע ממנו לממש את מזימתו.

פרעה מכנס את חכמי מצרים כדי להחליט על גורלו של משה. בלעם בן בעור, יועץ המלך, מזהיר את פרעה שמשה מהווה סכנה למלכות מצרים, וטוען שמשה פעל כך בכוונה תחילה, כחלק מתוכנית ערמומית של העברים להשתלט על העולם. הוא מזכיר דוגמאות מהעבר, כמו אברהם, יצחק ויעקב, שלטענתו פעלו בערמה כדי להשיג את מטרותיהם. בלעם מציע להרוג את משה כדי למנוע ממנו לממש את מזימתו.

יתרו שהיה אף הוא מיועצי פרעה, מציע לערוך למשה מבחן: להניח לפני משה קערה עם זהב וקערה נוספת עם גחלי אש. אם יבחר משה בזהב, סימן שפעל בערמה, ואם יבחר בגחלים, סימן שפעל בתמימות. משה מושיט ידו לזהב, אך המלאך גבריאל מטה את ידו אל הגחלים. בעקבות כך משה נוטל את הגחלת הלוהטת, ומחמת החום הרב הכניסה לפיו ושרף את לשונו, ונהפך בכך לכבד פה וכבד לשון. בעקבות המבחן, פרעה חוזר בו מכוונתו להרוג את משה.

רמב"ן בפירושו על התורה הוסיף שלכך לא התפלל משה על שיתרפא מכבדות פיו ולשונו, על מנת שיזכור את הנס שנעשה עמו:

## הכניסה לארמון
במדרשי חז"ל מופיעים תיאורים שונים על הארמון של פרעה, בדגש על הכניסה לארמון, שנמנעה מזרים על ידי חיות טורפות שעמוד בכניסה. כך מתואר בילקוט שמעוני:
## לקריאה נוספת
* מלמד אברהם, 'כבדות הלשון של משה ובעיית הרטוריקה היהודית', **משה אבי הנביאים – דמותו בראי ההגות לדורותיה**, 2010, עמ' 127 – 142.

## קישורים חיצוניים
* 
* 
## הערות שוליים

קטגוריה:משה
הקבינט של ארצות הברית בממשל ג'ו ביידן

**הקבינט של ארצות הברית בממשל ג'ו ביידן** כיהן במשך תקופת כהונה נשיאותית אחת, ממועד השבעת הנשיא ביידן ב-20 בינואר 2021 ועד תום כהונתו ב-20 בינואר 2025.

## הרכב הקבינט
הנשיא ביידן צירף לקבינט את יושב ראש מועצת היועצים הכלכליים של ארצות הברית ואת מנהל משרד המדע ומדיניות הטכנולוגיה, שלא נכללו בו בימי כהונתו של קודמו דונלד טראמפ. ביידן הוציא מן הקבינט בתחילת כהונתו את ראש ה-CIA, אך השיב אותו לקבינט ב-2023.

בסך הכל כלל הקבינט 26 בעלי תפקידים (25 עד 2023) וכיהנו בו 16 גברים ו-13 נשים (לא כולל ממלאי מקום). 20 מהם כיהנו בו במשך כל תקופת נשיאותו של ביידן.

בקבינט של ביידן כיהנה לראשונה אישה, קמלה האריס, כסגנית הנשיא, וכן כיהנה לראשונה אישה, ג'נט ילן, כמזכירת מחלקת האוצר.

## חברי הקבינט
### מזכירי מחלקות הממשל
*מזכיר המדינה: אנתוני בלינקן (2021-2025)
*מזכירת האוצר: ג'נט ילן (2021-2025)
*מזכיר ההגנה: לויד אוסטין (2021-2025)
*התובע הכללי: מריק גרלנד (2021-2025)
*מזכירת הפנים: דב האלנד (2021-2025)
*מזכיר החקלאות: טום וילסאק (2021-2025)
*מזכירת המסחר: ג'ינה ריימונדו (2021-2025)
*מזכיר העבודה: מרטי וולש (2021-2023), ג'ולי סו (בפועל) (2023-2025)
*מזכיר הבריאות ושירותי האנוש: חבייר ביסרה (2021-2025)
*מזכירת השיכון והפיתוח העירוני: מרשה פאדג' (2021-2024), אדריאן טודמן (בפועל) (2024-2025)
*מזכיר התחבורה: פיט בוטיג'ג' (2021-2025)
*מזכירת האנרגיה: ג'ניפר גרנהולם (2021-2025)
*מזכיר החינוך: מיגל קרדונה (2021-2025)
*המזכיר לענייני חיילים משוחררים: דניס מקדאנה (2021-2025)
*מזכיר ביטחון המולדת: אלחנדרו מיורקס (2021-2025)

### בעלי תפקידים ברמת הקבינט
*סגנית הנשיא: קמלה האריס (2021-2025)
*ראש מטה הבית הלבן: רון א. קליין (2021-2023), ג'ף זיינטס (2023-2025)
*מנהל הסוכנות להגנת הסביבה: מייקל רייגן (2021-2024), ג'יין נישידה  (בפועל) (2025)
*מנהלת משרד הניהול והתקציב: שאלנדה יאנג (2021-2025)
*ראש המודיעין הלאומי: אווריל היינס (2021-2025)
*ראש ה-CIA: ויליאם ברנס (2023-2025)
*נציבת הסחר: קתרין טאי (2021-2025)
*שגרירת ארצות הברית באומות המאוחדות: לינדה תומאס-גרינפילד (2021-2025)
*יושב ראש מועצת היועצים הכלכליים: ססיליה ראוס (2021-2023), ג'ארד ברנסטיין (2023-2025)
*מנהלת הסוכנות לעסקים קטנים: איזבלה קסיאס גוזמן (2021-2025)
*מנהל משרד המדע ומדיניות הטכנולוגיה: אריק לנדר (2021-2022), אראטי פרבהאקר (2022-2025)

## קישורים חיצוניים

## הערות שוליים

*
ביידן
עד אלייך

"**עד אלייך**" הוא סינגל שהוקלט על ידי הזמרים הישראלים שמעון בוסקילה וישי לוי. את השיר הוציאה ב-13 בינואר 2025 לאור חברת התקליטים עננה כסינגל שלא מתוך אלבום אולפן.

## על השיר
"עד אלייך" נכתב והולחן על ידי יוסי גיספן ובוסקילה, והופק מוזיקלית על ידי יעקב למאי. השיר מתאר את העוצמה הרגשית של אהבה עמוקה ומשמעותית, המשולבת בפחד מאובדן וחוסר ודאות. הדובר מבטא תחושות סותרות של חרדה וכמיהה, כאשר הוא נאבק בין מחשבות דמיוניות ואכזריות על פרידה לבין נחמה באמונה ברגש היציב והבלתי-מתכלה כלפי אהובתו. הפזמון מדגיש את מחויבותו הנצחית לאהבה, החורגת מגבולות הזמן והחיים עצמם – ביטוי של מסירות טוטאלית ומושלמת, שאינה משתנה גם במציאות רוויית ספקות וחששות.

## הצלחה מסחרית
"עד אלייך" הפך ללהיט ברחבי מדינת ישראל. הוא הושמע רבות בתחנות הרדיו במדינה, ודורג בשיאו במקום השלישי במצעד של מדיה פורסט ישראל, המבוסס על נתוני איירפליי שבועיים בישראל.

## מיקומי שיא

## קישורים חיצוניים

## הערות שוליים

קטגוריה:שירי ישי לוי
קטגוריה:שירי שמעון בוסקילה
קטגוריה:דואטים
קטגוריה:שירים בעברית
קטגוריה:שירים שנכתבו על ידי יוסי גיספן
קטגוריה:שירים שהופקו על ידי יעקב למאי
קטגוריה:סינגלים בהוצאת עננה
מארי-רוז טסייר

**מארי-רוז טסייר** (בצרפתית: **Marie-Rose Tessier**; 21 במאי 1910 – 10 בפברואר 2026) הייתה האדם החי השני בגילו בעולם, אישה צרפתייה שהפכה לאדם החי המבוגר ביותר בצרפת מאז מותה של לוסיל רנדון ב-17 בינואר 2023.

## ביוגרפיה
טקסט=Acte de naissance de Marie-Rose Tessier, née Bousseau|ממוזער|תעודת לידתה של טסייר
טסייר נולדה ב-21 במאי 1910 בבורפייר , שבצרפת.

טסייר הייתה הצעירה מבין ארבעת ילדיהם של בני הזוג והילדה היחידה. היא לא הכירה את סבה וסבתה שלה, בגלל שמתו לפני לידתה, בסביבות גיל 40–50.

אביה, אלכסיס אוגוסט בוסו (שנולד בשנת 1868 ונפטר בשנת 1935) היה חקלאי ואימה, מארי ארנסטין רוז דוראנד (שנולדה בשנת 1876 ונפטרה בשנת 1962), הייתה עקרת בית.

הוריה נישאו בשנת 1898.

ב-14 בנובמבר 1927 נישאה לאוגוסט צ'ארלס טסייר (שנולד בשנת 1904 ונהרג בשנת 1944).

מנישואיו נולדו להם שתי בנות, דניס מארי רוז אוגוסטין (שנולד בשנת 1928 ונפטר בשנת 2020) ואיווט לואיז אוג'ני (שנולדה בשנת 1929 ונפטרה בשנת 2010).

ב-18 באפריל 1944, כשהייתה בגיל 33, התאלמנה מבעלה שמת מפצצות במהלך מלחמת העולם השנייה באן (פיקרדי) שבצרפת.

טסייר התגוררה ב-(איל ווילן), ולאחר מכן עברה ללה סאבל ד'אולון .

לאף אחד מבני משפחתה לא הייתה אריכות ימים מיוחדת. אביה נפטר בגיל 66. אמה הייתה מעל גיל 80, כמו גם שניים משלושת אחיה, שמתו בגיל 86 ו-93.

בשנת 2010 עברה לבית אבות.

בעקבות מותה של לוסיל רנדון ב-17 בינואר 2023 הפכה לאדם המבוגר ביותר בצרפת.

## הערות שוליים

קטגוריה:אישים שהגיעו לגיל 110
קטגוריה:ילידות 1910
קטגוריה:צרפתים שנולדו ב-1910
קטגוריה:נפטרות ב-2026
קטגוריה:צרפתים שנפטרו ב-2026
אלוהה, סקובי-דו!

**אלוהה, סקובי דו!** (באנגלית: **Aloha, Scooby-Doo!**) היא קומדיה בלשית מונפשת אמריקאית משנת 2005. זהו הסרט השמיני בסדרת הסרטים הישירים לווידאו המבוססים על סדרות ההנפשה של *[[סקובי-דו]].* הסרט הופק והושלם בשנת 2004 על ידי חברת האחים וורנר הנפשה והופץ ב-8 בפברואר 2005, על ידי חברת Warner Bros. Family Entertainment, אם כי הוא כלל לוגו של זכויות יוצרים עבור האנה-ברברה בסוף הסרט. הסרט שודר בערוץ Cartoon Network ב-13 במאי 2005.

זוהי גם הופעתו האחרונה של ריי בומטאי לפני מותו באוקטובר 2005. סרט זה יחד עם *[[סקובי-דו במרדף מתוכנת]]* היו סרטי *סקובי-דו* הראשונים שיצאו מחדש בבלו-ריי, ב-5 באפריל 2011.

## עלילה
חברי "מסתורין בע"מ" מקבלים נסיעה חינם להוואי מחברת בגדי גלישה וחוף בשם "גוהה אלוהה", אשר רוצה שדפני בלייק תעצב עבורם בגדי ים חדשים. עם הגעתם, החבורה נפגשת עם ג'ארד מון, נציג של "גוהה אלוהה" ולומדת על תחרות הגלישה "קהונה הגדול של הנאהונה", שהייתה בלעדית במקור לתושבי האי לפני שראש העיר פתח אותה לתושבי היבשת על רקע הפגנות של תושבי האי, כמו מקומיים. הגולש מאנו טויאמה וחברו הטוב, ג'ים הקטן. הראשון כועס במיוחד בגלל שהוא טוען שרוח ויקי-טיקי העתיקה שלחה שדים לתקוף את הכפר שלו ולחטוף את חברתו סנוקי כנקמה על מעשיו של ראש העיר ומכיוון שסוכן הנדל"ן המקומי רובן ללונה בנה מתחם מגורים על אדמה קדושה.

תוך כדי חקירת ההתקפות, החבורה ומאנו מבקרים את דודה מהינה, שמאנית מקומית שחיה עמוק בג'ונגל, אך מאנו נחטף לכאורה על ידי הוויקי-טיקי בדרך. מהינה מספרת לחבורה שהוויקי-טיקי כועס בגלל שתחרות הגלישה היא טקס של הוואי ושהמנצח חייב להיות ממוצא הוואי לפני שהוא אומר להם ללכת להר געש סמוך, אחרת מאנו וסנוקי יוקרבו למפלצת. לפני שהם עוזבים, מהינה נותנת לפרד ג'ונס שרשרת המכילה תמצית שורש בולה גאוואנה, שלדבריה תדוף את הוויקי-טיקי. בסופו של דבר כשהיא מגיעה להר הגעש, החבורה מוצאת את סנוקי, אך היא נתפסת מחדש על ידי הוויקי-טיקי, שמוכיחה שהיא חסינה מפני השרשרת.

לאחר שברחו, החבורה מגלה שהשדים של הוויקי-טיקי הם רובוטים שנשלטים מרחוק ותמונה של הוויקי-טיקי עצמו באמצעות גלשן של המותג "גוהה אלוהה". למחרת, דפני משתתפת בתחרות הגלישה כדי לפתות את המפלצת. בעזרת שאגי רוג'רס וסקובי-דו, היא בסופו של דבר מנצחת את זה, ומאפשרת לאחרים לחשוף את זה בתור מאנו, שהם מגלים שעבד עם סנוקי כדי להפחיד מקומיים ותיירים כדי שיוכלו לקנות את בתיהם ולמכור אותם בחזרה במחירים גבוהים יותר. בנוסף, סנוקי היא מומחית למדע טילים ורובוטיקה שיצרה והפעילה את הרובוטים כדי לקדם את התוכנית שלהם. כשהפושעים נעצרים, סקובי נקרא הביג קאהונה החדש של הנאהונה על עבודתו בעצירת מאנו לפני שהכנופיה חוגגת בלואו.

## דמויות ומדבבים
* פרנק ולקר בתור פרד ג'ונס, סקובי-דו, ויקי-טיקי
* קייסי קאסם בתור שאגי רוג'רס
* גריי דלייל בתור דפני בלייק, דודה מהינה, אישה מקומית מס' 2
* מינדי קון בתור ולמה דינקלי
* מריו לופז בתור מאנו טויאמה
* ריי בומטאי בתור ג'ים הקטן
* טרי גאר כראש העיר מולי קווין
* אדם וסט בתור ג'ארד מון
* טום קני בתור רובן ללונה
* די בראדלי בייקר בתור קולות נוספים
* טיה קררה בתור סנוקי

## קישורים חיצוניים

## הערות שוליים

קטגוריה:האחים וורנר הנפשה: סרטים
קטגוריה:סרטי מסתורין אמריקאיים
קטגוריה:סרטי 2005
קטגוריה:סרטי סקובי דו
קטגוריה:סרטי הנפשה אמריקאיים
קטגוריה:סרטי פנטזיה אמריקאיים
קטגוריה:סרטי טלוויזיה אמריקאיים
קטגוריה:סרטי קומדיה אמריקאיים
קטגוריה:סרטי מפלצות
קטגוריה:סרטים מבוססי סדרות טלוויזיה
קטגוריה:סרטים על כלבים
קטגוריה:סרטי אנימציה שיצאו ישירות בפורמט לצפייה ביתית
מכרות הזהב של האי סאדו

**מכרות הזהב של האי סאדו** (ביפנית: **佐渡島の金山**, תעתיק: "סאדושימה נו קינזאן") הם סדרה של מכרות זהב היסטוריים באי סאדו במחוז ניאיגטה שביפן. הם כוללים כמה אזורי כרייה הממחישים את התפתחות כריית הזהב ביפן בתקופת אדו (1603–1868), ונוספו לרשימת אתרי המורשת העולמית של אונסק"ו במושב ה-46 של ישיבת המורשת העולמית שנערכה ביולי 2024 בניו דלהי.

## גאוגרפיה וגאולוגיה
האי הגעשי סאדו שוכן בים יפן כ-35 קילומטרים מערבית להונשו, הגדול שבאיי יפן. האי בנוי משני רכסים הרים מקבילים, הרי אוסאדו והרי קוסאדו, שכיוונם מדרום-מערב לצפון-מזרח, שביניהם מפריד מישור סחף, מישור קונינאקה. מרבצים של כסף וזהב נוצרו בעקבות שפיעה של מים חמים (מחזור הידרותרמי) לפני השטח תוך יצירת עורקים של מרבצים בסלעים. פעילות טקטונית תחילה השקיעה את המרבצים לים ואחר כך הרימה אותם לפני השטח.

## אתר המורשת העולמית
אתר המורשת העולמית משתרע על שלושה שטחים: אזור נישימיקאווה השוכן בצד הצפון-מערבי של הרי קוסאדו שבו זהב נאסף בשיטה הקרויה "" - סינון של גרגירי זהב מתוך החול שעל גדות הנחלים; ואזור אייקאווה-צורושי (בפועל שני אזורים צמודים) בקצה הדרומי של רכס הרי אוסאדו, שבהם כרו כסף וזהב במכרות תת-קרקעיים.

## היסטוריה
הפקת זהב בסאדו מוזכרת כבר במאה ה-12. במאה ה-16, הכרייה שגשגה עם כניסתן של טכנולוגיות מיצוי יעילות יותר מסין וקוריאה.

תחת שלטון שוגונות טוקוגאווה במאה ה-17, הפכה יפן לאחת מיצרניות הזהב הגדולות בעולם, כשסאדו הוא אחד מאתרי הכרייה החשובים ביותר. המכרות היו בניהול ישיר של השוגונות.

הכרייה באזור נישימיקאווה הופסקה ב-1872. באזור אייקאווה הפעילות נמשכה תחת מפעילים מתחלפים עד 1989.

## שיטות כרייה
באזור נישימיקאווה שימשה שיטת אונאגשי ("נהר גדול") לסינון זהב. זהב נשטף מתוך חצץ באמצעות כמויות גדולות של מים. התעלות ששימשו להובלת מים ממאגרים כלולות באתר המורשת העולמית.

אזור אזור אייקאווה-צורושי מציג את המעבר מכרייה פתוחה לכרייה תת-קרקעית. פותחה רשת מורכבת של מנהרות בגדלים ופונקציות שונות.

## מבנים שהשתמרו
האלמנטים שנשמרו כוללים:
* אזורי כרייה עם שרידים של כרייה פתוחה ומערכות מנהרות
* תעלות מים ומאגרים לסינון זהב
* שרידי יישובים ומבני מנהל
* אתרים ארכאולוגיים כמו משרד שופט השלום (בפועל שליט האי) בסאדו
רוב השרידים הם ארכאולוגיים בטבעם, הן מעל ומתחת לאדמה. כמה מבנים משלב הכרייה המאוחר יותר של המאות ה-19 וה-20 שרדו אף הם.

## קישורים חיצוניים

*


* Nomination Text - UNESCO


## הערות שוליים

קטגוריה:צ'ובו
קטגוריה:אסיה: מכרות
ורוניקה קוסטירקו

**ורוניקה קוסטירקו** (נולדה ב-1962) היא עיתונאית, סופרת ומרצה פולנייה. היא שימשה בפולין עורכת ראשית של כתב העת "עקבים גבוהים" בין השנים 1999 ו-2005. כמו כן ערכה אתר אינטרנט פולני לענייני תרבות (Culture.pl) בין השנים 2012 ו-2016. בעשור האחרון פרסמה שתי ביוגרפיות חשובות המתייחסות ליוצרות יהודיות מרכזיות, רוזה לוקסמבורג ופולי נירנסקה.

## ביוגרפיה
קוסטירקו היא בוגרת אוניברסיטת ורשה, שם למדה בחוגים לתולדות האמנות וללשון וספרות גרמנית. בין השנים 1991 ו-2011 עבדה כעיתונאית באחד העיתונים המרכזיים בארצה, "עיתון הבחירות" (בפולנית: Gazeta Wyborcza), שם שימשה ככתבת לענייני הפרלמנט, כשליחה המסקרת את ענייני גרמניה וכעורכת ראשית של כתב העת "עקבים גבוהים" (בפולנית: Wysokie Obcasy). על פעילותה כעורכת אתר אינטרנט פולני לענייני תרבות (Culture.pl) בין השנים 2012 ו-2016 זכתה באחד הפרסים היוקרתיים ביותר שמעניקה הטלוויזיה בפולין, פרס "הערובה לתרבות". בין השנים 2018 ו-2024 שימשה בוורשה כמרצה לכתיבה עיתונאית במכללה פרטית הקרויה ציוויטאס (בפולנית: Collegium Civitas).

כתבה שתי ביוגרפיות שזכו לתהודה רבה: "הרקדנית והאובדן" (2019), ספר המגולל את קורותיה של פולי נירנסקה, רקדנית ממוצא יהודי שניצלה מהשואה כאשר היגרה לממלכה המאוחדת ולימים הפכה לאחת הרקדניות המובילות בתחומה בארצות הברית, ו"רוזה לוקסמבורג - ביתי הוא כל העולם" (2024), ביוגרפיה מפורטת המתייחסת לקורות חייה של מהפכנית יהודייה פולנייה-גרמנייה ותאורטיקנית מרקסיסטית פמיניסטית, שנרצחה לאחר כישלון המרד שהנהיגה.
## קישורים חיצוניים

קטגוריה:עיתונאיות פולניות
קטגוריה:בוגרות אוניברסיטת ורשה
קטגוריה:פולניות שנולדו ב-1962
סויד סויד

**סויד סויד** (בערבית: **سويد سويد**) כיהן כראש המועצה המקומית פקיעין בין השנים 2015 ל-2024.

סויד הוא רופא שיניים במקצועו. מזוהה עם מפלגת חד"ש אך מתמודד ברשימה עצמאית.

התמודד לראשונה בינואר 2015 לאחר שראש המועצה הקודם ד"ר גאזי פארס הודיע על פרישתו מהתפקיד כשנה לאחר בחירתו במחאה על המדיניות המדירה של הממשלה כנגד הכפרים הערביים והדרוזים. בסיבוב הראשון התמודד מול 3 מועמדים וזכה לכ-37% מקולות הבוחרים, ובסיבוב השני ניצח בכ-53% את המועמד המתחרה, אל"ם רמיז זידנאלדין אחמד (ראש מנהל אוכלוסיות בצה"ל בעברו). דו"ח מבקר המדינה שפורסם בעקבות הבחירות העלה כי סויד דיווח שלא היו לו הוצאות, על אף שלמבקר הגיעו מידעים המעידים כי כן היו לו הוצאות במסגרת הקמפיין.

בבחירות 2018 התמודד כנגד שלושה מועמדים אחרים וזכה ברוב של 43.74 אחוזים.

בבחירות 2024 התמודד סוויד נגד ג'מיל ח'יר וארבעה מועמדים נוספים ועלה לסיבוב שני, בו הפסיד לאחר שח'יר קיבל 54.6% מהקולות.

## קישורים חיצוניים

## הערות שוליים

קטגוריה:פקיעין: אישים
קטגוריה:ערבים בראשות רשויות מקומיות בישראל
קטגוריה:ראשי מועצות מקומיות בישראל
קטגוריה:רופאי שיניים ישראלים
פזרנות

**פזרנות** היא תכונה של אדם הנוהג להוציא כסף בצורה ראוותנית ובזבזנית ללא שיקול דעת, לרוב באופן החורג משמעותית מיכולותיו הכלכליות.

דמויות היסטוריות שהתאפיינו בפזרנותן הן ג'ורג' הרביעי, מלך הממלכה המאוחדת, לודוויג השני, מלך בוואריה ומארי אנטואנט, מלכת צרפת.

## במחקר
מחקרים זיהו קשרים בין המאפיינים הבאים לבין נטייתו של אדם לפזרנות:

#### גיל
מבוגרים נוטים להיות פחות פזרנים. ההסבר לכך הוא ככל הנראה שכאשר אנשים מתבגרים, האופטימיות המאפיינת צעירים בנוגע לפוטנציאל ההכנסות העתידיות שלהם מתחלפת בהבנה ריאליסטית, המעדיפה הסתמכות על הכנסה קבועה. עם זאת, ייתכן כי השוני נובע בשל ההבדל הבין דורי.

#### מגדר
בממוצע, הנטייה לפזרנות בקרב נשים עומדת על 19%, בעוד שבקרב גברים היא נמוכה יותר ועומדת על 11%.

#### אישיות
פזרנים נוטים להיות מוחצנים יותר והם נחשבים לטיפוסים סקרניים וחברותיים. הם גם מתאפיינים בחוסר סבלנות וקושי לדחות סיפוקים המעצים את הצורך לבזבז כסף.

#### התעלמות מהוצאות
פזרנים מייחסים חשיבות גדולה יותר לעלייה בהכנסות מאשר לעלייה שוות ערך בהוצאות. לדוגמה, כאשר הם צופים שההכנסות וההוצאות יגדלו בשיעור של 3,000 ש"ח בשנה הבאה, הם עדיין עשויים לחוש כאילו יש ברשותם 3,000 ש"ח נוספים להוצאות.

#### תחומי עיסוק
פזרנים נוטים להשתלב יותר בתחומים כמו מדעי הרוח, תקשורת ועבודה סוציאלית, ופחות במקצועות המדע, הטכנולוגיה, ההנדסה והמתמטיקה.

## היבטים משפטיים
במהלך המאה ה-19 וה-20, מספר מדינות בארצות הברית ביניהן אורגון ומסצ'וסטס, חוקקו חוקים שאפשרו למשפחתו של אדם כזה להכריז עליו כ"פזרן" באמצעות פסיקה שהציבה אותו תחת אפוטרופסות בפיקוח משפטי. אפוטרופסות זו הגדירה את הפזרנים כחסרי יכולת להשתתף בהסכמים מחייבים. חוקים אלו הקשו על נושים שנאלצו להבטיח מראש כי בעל חוב פוטנציאלי לא הוכרז כ"פזרן" בידי בית משפט. אולם, החוקים הללו נחשבו מוצדקים מתוך שיקולי מדיניות ציבורית שמטרתם הייתה להגן על משפחת הפזרן מלאבד את רכושה ולהיות נתונה לחסדיה של הקהילה. כפי שהסביר אז בית המשפט העליון באורגון, מטרת החוק הייתה להגן על הפזרן "מפני הרגליו ההרסניים והבזבזניים החושפים או העלולים לחשוף אותו או את משפחתו למחסור או לסבל או לגרום לכל רשות ציבורית לשאת בהוצאות לתמיכתו או לתמיכת משפחתו".

מאז, בוטלו חוקים אלו לטובת הליכי פשיטת רגל, הנוחים יותר לנושים.

כינוס נכסים הוא מענה משפטי הולם נוסף להתמודדות עם האדם הפזרן, שבו נאמן או עורך דין שמונה בידי בית משפט של המדינה מנהל ומוכר את נכסי בעל החוב שפיגר בתשלום חובות.

## הערות שוליים

קטגוריה:תכונות אישיות
פרילינג

**פרילינג** הוא שם משפחה ממקור גרמני (Frühling) שפירושו אביב.

קטגוריה:שמות משפחה אשכנזיים
קטגוריה:שמות משפחה גרמניים
שיר במתנה

"**שיר במתנה**" הוא אלבום האולפן ה-23 של הזמרת הישראלית חוה אלברשטיין. את האלבום הוציאה בשנת 1980 לאור חברת התקליטים CBS ישראל.

## רקע והפקה
"שיר במתנה" הוא פרי יצירתם של כותבים ומפיקים רבים, כגון רחל שפירא, דני עמיהוד, קובי אשרת, לאה נאור, מוני אמריליו ונתן זך. הוא הוקלט בסטודיו "קולינור" בתל אביב-יפו, והופץ על גבי תקליט בלבד בקטלוג 70190.

## שירים
"לבשתי שמלה של נשף" מבכה על הדעיכה בערכים האומנותיים של המוזיקה המודרנית, תוך השוואה לנוסטלגיה של העבר, ומבטא כמיהה לשמר את יופיים של השירים והתווים שהיו פעם במרכז. "הפסנתר של אמא" מתאר את הקשר הרגשי והנוסטלגי בין האם, העבודה הקשה והמוזיקה דרך הדגשת השפעתה של האם על יצירת משמעות ואומנות בעולם של עמל יומיומי. "ספר זכרונות" מתאר את זיכרונות הילדות, הגעגועים לפשטות של פעם ואת הרגש הכמה לערכים ולרגשות של תקופה תמימה, תוך השוואה לעולם המודרני שהשתנה. "פנצ'ר" מתאר דילמה רומנטית ומורכבת חברתית דרך מערכת יחסים בלתי אפשרית באמצעות ביקורת על ציפיות מגדריות וגעגוע לאהבה אמיתית ופשוטה.

"אשה אנאלפביתית" מבטא געגוע לאהבה פשוטה וראשונית, תוך ביקורת על הפערים שנוצרו בעקבות פערי השכלה וסטטוס חברתי. "הרי את מותרת" השיר מתאר את מערכת היחסים הסבוכה בין גבר לאישה, בה יש גם אהבה וגם קונפליקטים. "אנשים שנשארו קטנים" עוסק באנשים ששומרים על תמימות, חלום גדול ואורח חיים פשוט, תוך קידוש קשרים עמוקים וקרובים. "נעמה" מספר את סיפור דמות מקראית בשם נעמה בת אחיטוב מיריחו, שנכנסת לתוך מערכת יחסים עם שלמה המלך.

"בת 16" מבטא את ההזדמנויות השונות בחיי הדוברת שהוחמצו בגיל צעיר. "ברית עולם" הוא גרסת כיסוי ליצירתו של מתי כספי. זהו שיר אהבה שכתב אהוד מנור לאשתו עפרה פוקס בעת ששהו בניו יורק, זמן קצר לאחר נישואיהם "סוף המסיבה" מתאר סיום של חגיגה אישית והמעבר לשגרה, עם התמקדות בעבודה הרגילה, בעיות אינדיבידואליות והתמודדות עם תחושת הסיום. "לפני שיחשיך" עוסק ברגעי שקט פנימי ובתחושת תקווה שנולדת מתוך כאב ופרידה.

## רשימת רצועות

## הערות שוליים

קטגוריה:אלבומי חוה אלברשטיין
קטגוריה:אלבומים בעברית
קטגוריה:אלבומי חברת CBS ישראל
כוח ההגנה של סנט קיטס ונוויס

**כוח ההגנה של סנט קיטס ונוויס** (באנגלית: **Saint Kitts and Nevis Defence Force**, ובראשי תיבות: **SKNDF**) הוא הכוח הצבאי של פדרציית סנט קיטס ונוויס. משימותיו כוללת הגנה על השלמות הטריטוריאלית והריבונות של המדינה, הגנה על נכסי המדינה, לחימה בסחר לא חוקי (בפרט סמים), ומתן סיוע אזרחי בעת הצורך.

## ארגון וציוד
הכוח כפוף לשר לביטחון לאומי, וכולל כוח לוחם של מעל 300 חיילים בשירות פעיל ומחצית מכך במילואים המסופחים ליחידות הסדיר השונות המורכבות בצורה הבאה:
* מפקדת המטכ"ל
* גדוד סנט קיטס ונוויס המרכיב היבשתי בכוח
** פלוגת A: פלוגת חי"ר הכוללת מפקדה ושלוש מחלקות.
** פלוגת B: פלוגת מילואים שכמעט זהה לפלוגה A.
** יחידת הסיוע: יחידה לתמיכה בלחימה ותחזוקה צבאית שותפים.
* משמר החופים: המרכיב הימי בכוח
** מטה
** מערך טכני
** פלגה ימית
* להקה
* חיל הצוערים: גוף חוץ צבאי המתופעל בידי חיילים. עבור הכשרת צעירים המעוניינים בקריירה צבאית.
כוח ההגנה מחזיק בשלושה בסיסים עיקריים:
* בסיס המטכ"ל (בבירה באסטר)
* בסיס משמר החופים
* בסיס הגדוד

### ציוד
הציוד הצבאי מסופק בעיקר על ידי: בלגיה, בריטניה (ששלטה קודם באיים), וארצות הברית (השניים האחרונות גם מספקות הכשרה). הציוד כולל: כ-10 רכבים שמחצים משוריינים, כחמישה כלי שיט, רובי סער, תת-מקלעים ועשרות בודדות של ציוד לחימה כבד כגון מרגמות ומקלעים.

## היסטוריה
בשנת 1896 קודם לעצמאות האיים, הקימה בריטניה (שאז שלטה באיים) כוח צבאי התנדבותי, לאחר מהומות שהתרחשו בסנט קיטס. אותו כוח שהיה מעורב במספר פעולות לאורך השנים יוחלף לבסוף בשנת 1967. באותו שנה עם יציאת סטנט קיטס ונוויס לתהליך של עצמאות והמהומות באי אנגווילה נגד עצמאות זו (שהייתה צריכה להיות חלק ממנו), הוכח חוסר היעילות של אותו כוח צבאי במתכונתו הנוכחי, והחל תהליך לבניית כוח צבאי סדיר על בסיס היחידה הטקטית של המשטרה. עם זאת לאחר עליית מפלגת האופוזיציה לשלטון בשנות ה-80 הרפורמה הצבאית נעצרה פרט ליחידות המילואים. עם חזרת מפלגת הלייבור לשלטון ב-1995 תחודש גם הרפורמה הצבאית בשנת 1997, ותהיה לכוח הצבאית הנוכחי.

## הערות שוליים

סנט קיטס ונוויס
סנט קיטס ונוויס
קטגוריה:סנט קיטס ונוויס
קטגוריה:הקריביים: צבא וביטחון
קטגוריה:אמריקה המרכזית: צבא וביטחון
ברט קווק

**ברט קווק** (באנגלית: **Burt Kwouk**; 18 ביולי 1930 – 24 במאי 2016) היה שחקן בריטי. ידוע בעיקר בזכות תפקידו כקאטו בסדרת סרטי הפנתר הוורוד. הוא הופיע בתוכניות טלוויזיה רבות, בהן "דוקטור הו" ו"עדות אילמת".

## ביוגרפיה
קווק נולד להורים סינים בורינגטון, לנקשייר, אנגליה, הממלכה המאוחדת, אך עבר איתם לשאנגחאי זמן קצר לאחר לידתו. ב-1947 נשלח לארצות הברית כדי ללמוד פוליטיקה וכלכלה. עם זאת, לאחר המהפכה הקומוניסטית בסין ב-1949 איבדה משפחתו את הונה וקווק נאלץ לחזור לסין לכמה שנים. בשנות ה-50 של המאה ה-20 עבר לאנגליה, שם החל בקריירת משחק.

לקווק היה גם תפקיד משנה בשניים מסרטי ג'יימס בונד; ב"גולדפינגר" הוא גילם את מר לינג וב"אתה חי רק פעמיים" הוא גילם דמות בשם "מספר 3". הוא גם גילם גנרל סיני בפרודיה "קזינו רויאל" וראש מדינה סיני ב"נעלי הדייג". בסך הכל הופיע ביותר מ-140 הפקות קולנוע וטלוויזיה.

## קישורים חיצוניים

* 

## הערות שוליים

קטגוריה:שחקני קולנוע וטלוויזיה בריטים
קטגוריה:שחקנים בסרטי ג'יימס בונד
קטגוריה:בריטים שנולדו ב-1930
קטגוריה:בריטים שנפטרו ב-2016
אסלאם בגיאנה

**ה[[אסלאם]]** היא הדת השלישית בגודלה **ב[[גיאנה]]**, אחרי הנצרות וההינדואיזם. לפי מפקד האוכלוסין של 2012, 7% מאוכלוסיית המדינה היא מוסלמית. עם זאת, סקר Pew Research משנת 2010 מעריך כי 6.4% מהמדינה היא מוסלמית. האסלאם הגיע לראשונה לגיאנה באמצעות עבדים ממערב אפריקה, אך דוכא עד שהובאו לארץ מוסלמים מהודו הבריטית.

החגים המוסלמים חג הקורבן ומוולד א-נבי הם חגים לאומיים בגיאנה והעשורה, עיד אל-פיטר, ראש השנה האסלאמית וחודש הרמדאן נחגגים גם הם ברחבי המדינה.

המילטון גרין  היה ראש הממשלה המוסלמי הראשון של גיאנה בשנים 1985–1992, כמו גם ראש הממשלה המוסלמי הראשון והיחיד בחצי הכדור המערבי.

הנשיא הנוכחי של גיאנה, אירפאן עלי הוא הנשיא המוסלמי הראשון במדינה.

## היסטוריה
כמו ברוב מדינות דרום אמריקה, האסלאם התפשט לגיאנה דרך סחר העבדים האטלנטי. מוסלמים משבטי האנדינגו והפולה שועבדו והובאו ממערב אפריקה לעבוד במטעי הסוכר של גיאנה. עם זאת, תנאי העבדות במושבה לא אפשרו לאסלאם להתקיים עד 1838 כאשר 240,000 תושבי דרום אסיה הובאו מאזורים של הודו, פקיסטן ואפגניסטן של ימינו.  רישומים מהתקופה מראים כי בעוד שהרוב המכריע של העובדים הללו היו הינדים, מיעוט משמעותי היה מוסלמי.

הודו-גיאנים מוסלמים שמרו על זהותם הדתית למרות הפרידה ממולדתם על ידי הקמת מסגדים, ארגונים איסלאמיים, ולאחר מלחמת העולם השנייה, ביקשו תמיכה בין-לאומית שמטרתה ליצור "מרחב פוליטי למוסלמים קולוניאליים". עד 1890 היו בגיאנה 29 מסגדים, ו-50 עד 1920.

לאחר עצמאותה של גיאנה מהבריטים ב-1966, גיאנה יצרה יחסים דיפלומטיים עם מדינות ערב כמו מצרים, עיראק ולוב שפתחו שגרירויות בבירת ג'ורג'טאון. צעירים מוסלמים נסעו לערב הסעודית, מצרים ולוב כדי ללמוד תאולוגיה אסלאמית ואת השפה הערבית. בשנת 1996 סייר הנשיא צ'די ג'אגאן לסוריה, כווית, בחריין, קטר, איחוד האמירויות הערביות ולבנון ומינה שליח במזרח התיכון.

ב-1996 הפכה גיאנה רשמית למשקיפה קבועה בארגון לשיתוף פעולה אסלאמי (OIC). ב-1998 גיאנה הפכה למדינה ה-56 החברה בארגון.

באוגוסט 2020, ד"ר מוחמד אירפאן עלי הפך לנשיא גיאנה ולראש המדינה המוסלמי הראשון בדרום אמריקה.

## לקריאה נוספת

*


## קישורים חיצוניים

## הערות שוליים

גיאנה
קטגוריה:גיאנה
מחוז נוינקירכן (אוסטריה)

**נוינקירכן** (בגרמנית: **Neunkirchen**) הוא מחוז בדרום מדינת אוסטריה תחתית שבאוסטריה.

במחוז 44 ערים ועיירות:

## קישורים חיצוניים

קטגוריה:אוסטריה תחתית: מחוזות
יורי מדיירוש

**יורי ז'וזה פיקאנסו מדיירוש** (בפורטוגזית: **Iuri José Picanço Medeiros**; נולד ב-10 ביולי 1994 בהורטה שבפורטוגל) הוא כדורגלן פורטוגזי המשחק בעמדת  הכנף השמאלי בקבוצת אויפשט מליגת העל ההונגרית.

## קריירת מועדונים
מדיירוש גדל במחלקות הנוער של ספורטינג הורטה וספורטינג ליסבון, ובשנת 2012 החל לשחק בקבוצת המילואים של ספורטינג ליסבון במסגרת הליגה הפורטוגלית השנייה. הוא שיחק בקבוצה במשך שלוש עונות. בין השנים 2015–2017 הושאל לקבוצות ארוקה, מוריירנסה ובואבישטה מליגת העל הפורטוגלית. את עונת  פתח עם ספורטינג ליסבון בליגת העל הפורטוגלית, וערך שש הופעות ליגה במדיה, וב-25 בינואר 2018 הושאל לגנואה מהסרייה א'. הוא ערך 13 הופעות ליגה במהלך תקופת ההשאלה, בהן הבקיע שני שערים. ב-3 בפברואר 2019 הושאל ללגיה ורשה מליגת העל הפולנית עד לתום עונת , וערך 14 הופעות ליגה במדי המועדון, בהן הבקיע שלושה שערים.

ב-19 ביולי 2019 חתם בנירנברג מהבונדסליגה השנייה. ב-5 באוגוסט ערך את הופעת הבכורה שלו במועדון, בהפסד 4-0 להמבורג במסגרת המחזור השני בליגה לעונת . הוא ערך תשע הופעות ליגה במדי המועדון.

ב-28 ביולי 2020 הושאל מדיירוש לספורטינג בראגה מליגת העל הפורטוגלית, ובהמשך חתם על חוזה קבוע במועדון. בסך הכל ערך 69 הופעות ליגה במדי המועדון, בהן הבקיע 22 שערים.

ב-23 ביוני 2023 חתם מדיירוש בא-נסר דובאי מליגת העל של איחוד האמירויות הערביות תמורת סכום העברה של 3 מיליון אירו. הוא ערך 26 הופעות ליגה במדי המועדון, בהן הבקיע ארבעה שערים.

ב-23 בינואר 2025 חתם על חוזה לשתי עונות וחצי בהפועל באר שבע מליגת העל הישראלית.

## קריירה בינלאומית
מדיירוש שיחק עם נבחרת פורטוגל עד גיל 21 בטורניר אליפות אירופה עד גיל 21 בשנת 2015 ובשנת 2017.

## תארים
;ספורטינג ליסבון
* גביע הליגה הפורטוגלית (1): 2017/2018

;ספורטינג בראגה
* הגביע הפורטוגלי (1): 2020/2021
; הפועל באר שבע
*גביע המדינה: 2024/2025

## קישורים חיצוניים

## הערות שוליים

קטגוריה:כדורגלנים פורטוגזים
קטגוריה:קשרי כדורגל פורטוגזים
קטגוריה:כדורגלני ספורטינג ליסבון
קטגוריה:כדורגלני ארוקה
קטגוריה:כדורגלני מוריירנסה
קטגוריה:כדורגלני בואבישטה
קטגוריה:כדורגלני גנואה
קטגוריה:כדורגלני לגיה ורשה
קטגוריה:כדורגלני נירנברג
קטגוריה:כדורגלני ספורטינג בראגה
קטגוריה:כדורגלני א-נסר (דובאי)
קטגוריה:כדורגלני הפועל באר שבע
קטגוריה:כדורגלנים זרים בישראל
קטגוריה:פורטוגזים שנולדו ב-1994
הסנאט של קונטיקט

**הסנאט של קונטיקט** (באנגלית: **Connecticut State Senate**) הוא הבית העליון של האספה הכללית של קונטיקט, בית המחוקקים של מדינת קונטיקט שבארצות הברית. הסנאט של המדינה כולל 36 חברים, כל אחד מייצג מחוז עם כ-99,280 תושבים. כלל הסנאטורים נבחרים לכהונה מדי שנתיים זוגיות ללא הגבלת כהונה. הסנאט של מדינת קונטיקט הוא אחד מ-14 בתי מחוקקים במדינה שחבריהם מכהנים כהונה של שנתיים, מכיוון שברוב המדינות כהונת הסנאט היא בת ארבע שנים.

כמו בבתים עליונים אחרים במדינות ארצות הברית, ובסנאט הפדרלי, לסנאט יש תפקידים מיוחדים ובהם אישור ודחיית מינויים של המושל למחלקות המבצעות, לקבינט המדינה, לוועדות ולדירקטוריונים. שלא כמו רוב בתי המחוקקים של ארצות הברית, הן בית הנבחרים של קונטיקט והן הסנאט של המדינה מצביעים על ההרכב לבית המשפט העליון של קונטיקט.

הסנאט נפגש בתוך קפיטול המדינה בבירה הרטפורד. השכר השנתי של הסנטורים עומד על כ-40,000 דולרים. נכון לינואר 2025, למפלגה הדמוקרטית יש רוב של כ-25 נציגים אל ומל 11 נציגי המפלגה הרפובליקנית.

בעבר כיהנו בסנאט של קונטיקט ג'ו ליברמן (סנטור אמריקאי ומועמד לסגנות הנשיא בבחירות 2000) והסנטורים הפדרליים כריס מרפי ריצ'רד בלומנטל.

## קישורים חיצוניים
* 

קטגוריה:קונטיקט
קונטיקט
מדלינג (מחוז)

**מדלינג** (בגרמנית: **Mödling**) הוא מחוז במדינת אוסטריה תחתית שבאוסטריה. המחוז גובל בווינה מדרום.

במחוז 20 ערים ועיירות:

## קישורים חיצוניים

קטגוריה:אוסטריה תחתית: מחוזות
בית הנבחרים של קונטיקט

**בית הנבחרים של קונטיקט** (באנגלית: **Connecticut House of Representatives**) הוא הבית התחתון בעצרת הכללית של קונטיקט, בית המחוקקים של מדינת קונטיקט שבארצות הברית. הבית מורכב מ-151 חברים ממחוזות חד-נציגיים, כאשר כל מחוז בחירה מכיל קרוב ל-22,600 תושבים. כל הנציגים נבחרים מדי שנתיים זוגיות וללא הגבלת כהונה. הבית מתכנס בקפיטול מדינת קונטיקט בבירה הרטפורד. השכר השנתי של חברי הבית זהה לסנטורים שבסנאט של קונטיקט - $40,000.

נכון לינואר 2025 - למפלגה הדמוקרטית יש רוב משמעותי של כ-102 נציגים, אל מול 49 נציגי המפלגה הרפובליקנית.

## חברי בית בולטים
* ג'ונתן טרומבול, מושל מושבת קונטיקט, מושל קונטיקט
* רוג'ר שרמן, ראש העיר הראשון של ניו הייבן, חתם על החוקה, חבר הקונגרס של ארצות הברית, סנטור ארצות הברית
* ג'ונתן טרומבול ג'וניור עוזר דה-קאמפ לגנרל וושינגטון, חבר קונגרס, סנטור אמריקאי, מושל קונטיקט ה-20
* ג'רמיה וודסוורת', חבר קונגרס, חבר ועידה חוקתית
* ג'ון דבנפורט, קצין צבא קונטיננטלי, חבר קונגרס
* נח וובסטר, מחבר ומחנך מילון
* אייזק טוסי, חבר קונגרס, סנטור אמריקאי, התובע הכללי של ארצות הברית, מזכיר הצי, המושל ה-33 של קונטיקט
* פי. טי. ברנום, איש ראווה, פוליטיקאי ואיש עסקים ידוע בקרקס בארנום וביילי .
* אברהם א. ריביקוף, מושל קונטיקט ה-80, סנטור ארצות הברית, שר הבריאות, החינוך והרווחה של ארצות הברית
* לואל פ. וויקר ג'וניור, חבר קונגרס, סנטור אמריקאי, מושל קונטיקט ה-85
* ג'ו קורטני, חבר קונגרס
* ריצ'רד בלומנטל, התובע הכללי של קונטיקט וסנאטור אמריקאי
* כריס מרפי, חבר קונגרס אמריקאי
* אליזבת אסתי, חברת קונגרס

## קישורים חיצוניים

קונטיקט
קטגוריה:קונטיקט
אפקט ריבאונד

**תגובת ריבאונד** (באנגלית **Rebound effect**), או **אפקט הריבאונד**, או **תופעת הריבאונד**, היא הופעה מחדש של סימפטומים שהיו נעדרים או נשלטים בזמן נטילת תרופה. האפקט מופיע כאשר אותה תרופה מופסקת, או מופחתת במינון. במקרה של הופעה חוזרת, חומרת התסמינים לרוב גרועה יותר מרמות הקדם-טיפול.

## דוגמאות
* **[[כדורי שינה]]**. למשל תרופות במשפחת הבנזודיאזפין. כגון זולפידם, ועוד. עם הפסקת הטיפול לנדודי שינה, הסימפטומים חוזרים בגדול.
* **תרופות ממריצות**. למשל ריטלין. עם הפסקת הטיפול, תופעות ADHD חוזרות וגדלות.
* **[[נוגדי דיכאון]]** למשל תרופות ממשפחת SSRI. עם הפסקת הטיפול תופעות דיכאון חוזרות, ומחמירות.
***[[תרופות אנטי-פסיכוטיות]]**.
***תרופות אדרנרגיות אלפא-2**. למשל אוקסימטזולין. עם סיום זמן האפקט של התרופה, הגודש באף עלול להחמיר.

## הערות שוליים

קטגוריה:תסמינים וסימנים
גודש באף

**גודש באף** (באנגלית **Nasal congestion**) הוא סימפטום שיכול להעיד על בעיות רפואיות כמו הצטננות, סינוסיטיס (כרונית), אסתמה, אלרגיה, הפרעות שינה. גודש באף מרגיש כמו אף סתום, אבל אינו מלווה בנזלת.

## מבוא
ברוב מהמקרים, גודש באף מוביל לנשימה מהפה ולא לנשימה באף.

גודש באף יכול להפריע גם לשמיעה ולדיבור. גודש משמעותי עלול להפריע לשינה, לגרום לנחירות, ויכול להיות קשור לדום נשימה בשינה או לתסמונת ההתנגדות של דרכי הנשימה העליונות. אצל ילדים, גודש באף מאדנואידים מוגדלים יכול לגרום לדום נשימה כרוני בשינה עם רמות חמצן לא מספקות והיפוקסיה. הבעיה נפתרת בדרך כלל לאחר ניתוח להסרת האדנואידים והשקדים, אולם הבעיה חוזרת לעיתים קרובות בשלב מאוחר יותר בחיים עקב שינויים קרניופציאליים עקב גודש כרוני באף.

## סיבות
תחושת גודש באף, או חסימת אף, מאופיינת בזרימת אוויר לא מספקת דרך האף ויכולה להיות תחושה סובייקטיבית או תוצאה של פתולוגיה אובייקטיבית. קשה לכמת על ידי תלונות סובייקטיביות או בדיקות קליניות בלבד, ומכאן שגם קלינאים וגם חוקרים תלויים הן בהערכה סובייקטיבית במקביל והן במדידה אובייקטיבית של דרכי הנשימה האף.
הסיבות לגודש באף כוללות:
***[[אלרגיה]]** כמו קדחת השחת, תגובה אלרגית לאבקה או דשא.
***[[הצטננות]]** עם וירוס השפעת או COVID-19
***[[אפקט ריבאונד]]** (Rhinitis medicamentosa) מצב של גודש באף ריבאונד הנגרם כתוצאה משימוש ממושך באגוניסט של קולטן אדרנרגי מסוג אלפא המשחררות גודש מקומיות (למשל תרסיסים לאף אוקסימטזולין, פנילאפרין, קסילומטזולין, ונפזולין).
***[[סינוסיטיס]]** או זיהום בסינוסים
***שסתום אף צר** או מתמוטט
***[[הריון]]** עלול לגרום לנשים לסבול מגודש באף עקב כמות הדם המוגברת שזורמת בגוף.
***פוליפים באף**.
***מחלת [[רפלוקס קיבתי-ושטי]]**
***[[קיפוזיס]]** נקשרה לחסימת אף במחקר.

## טיפול
### לא תרופתי
ניתן לטפל בגודש באמצעות שימוש במכשיר אדים, בסיר נטי (לשטיפת חלל האף), ובתרסיס מי מלח לאף. כמו כן, שתיית נוזלים, מקלחת חמה, ושינה עם ראש מורם יכולים לשפר את תסמיני הגודש באף.

### תרופתי
מומלץ גם השימוש במספר תרופות נגד גודש, כגון פסאודואפדרין. פסאודואפדרין הוא אגוניסט של הקולטן אדרנרגי מסוג ביטא, ואינו גורם לאפקט ריבאונד.

כמוכן, ניתן להשתמש בתרופות ממשפחת האנטי-היסטמינים (ללא מרשם), כגון דסלורטדין.

### מושלב
מחקר משנת 2012 הגיע למסקנה כי שילוב של תרסיסים לאף עם "תרגילי נשימה לאף" הוביל לשיפור התסמינים.

## ראו גם
* נזלת
* עיטוש
* חיטוט באף
* ליחה
*אינהלציה

## קישורים חיצוניים

## הערות שוליים

קטגוריה:תסמינים וסימנים הקשורים למערכת הנשימה ולמערכת ההובלה
קטגוריה:מחלות מערכת הנשימה
בית הכנסת האשכנזי בקוגון

**בית הכנסת האשכנזי בקוגון** (באוזבקית: **Kogon**; ברוסית: **Каган**) היה בית כנסת הממוקם במרכז העיר הישנה של קוגון, אוזבקיסטן. באוקטובר 2019 נרשם המבנה כבית כנסת אשכנזי במרשם הלאומי של מבנים מוגנים באוזבקיסטן. 

## רקע
העיר קוגון , או "קגאן" בשמה ברוסית, נקראה עד 1937 "בוכרה החדשה". העיר נוסדה בשנת 1888 כתחנה ברכבת הטרנס-כספית, שנסללה על ידי האימפריה הרוסית במטרה לחזק את שליטתה במרכז אסיה. תחנת הרכבת התפתחה ליישוב קטן של עובדי רכבת ולאחר מכן למרכז מסחר רוסי. כנסייה אורתודוקסית רוסית נבנתה בעיר בשנת 1892, ובשנים 1898–1895 האמיר של בוכרה בנה בסמוך לתחנת הרכבת ארמון, לקראת ביקורו של ניקולאי השני, קיסר רוסיה, אשר לבסוף לא התקיים. בשל מיקומה הייחודי – יישוב רוסי בשטח אמירות בוכרה החצי-עצמאית – משכה העיר אוכלוסייה יהודית משמעותית מרחבי האימפריה. חוקי תחום המושב שהגבילו יהודים, כמו גם החקיקה האנטי-יהודית של אמירות בוכרה, לא היו תקפים שם. על פי מפקד האוכלוסין של האימפריה הרוסית משנת 1897, מנתה האוכלוסייה היהודית בעיר כ-700 נפשות, רובם גברים, שהיו כ-7% מתושבי העיר. עד 1926, הוכפל מספר היהודים והם היוו כ-10% מהאוכלוסייה.

## על המבנה
בית הכנסת נבנה כנראה בשנות ה-90 של המאה ה-19, ופעל עד לסגירתו על ידי השלטונות הסובייטיים בסוף שנות ה-20 של המאה ה-20. בתקופה הסובייטית, שימש המבנה כטחנת קמח, ומאז התפרקות ברית המועצות ננטש. בית הכנסת ממוקם בין תחנת הרכבת לבניין הכנסייה האורתודוקסית הרוסית. מבנה בית הכנסת בנוי מלְּבֵנִים, בגובה שתי קומות, בדומה לגובה של הכנסייה. מידותיו הן 12 מטרים על 15 מטרים. החזית הראשית היא בת שלושה חלקים, כשהחלק המרכזי עם הכניסה הראשית בולט מעט. חלקו העליון, המשולש, מעוטר בשני גומחות שטוחות עם חצי עמוד ביניהן, כרמז ללוחות הברית. 

המבנה כולל אולם תפילה בגובה שתי קומות, מבואה עם חדרי עזר בקומת הקרקע ועזרת נשים מעליהם. תקרת אולם התפילה נתמכת על ידי ארבעה עמודים; לא ידוע אם הם מקוריים או נוספו בתקופת השלטון הסובייטי. ייתכן שבניהם ניצבה הבימה. עזרת הנשים מחוברת לאולם דרך קשתות, בראשן קטעי קשת עם מעקה מתכת. הכניסה לעזרת הנשים הייתה ככל הנראה באמצעות מדרגות עץ חיצוניות שכבר אינן קיימות. כיוון התפילה בבית כנסת זה היה לכיוון צפון-מערב. על אף שבית הכנסת הוכרז כאתר מוגן, מצבו הנוכחי מחייב שיקום.

ישנם אזכורים לקיומו של בית כנסת בבוכרה החדשה מהשנים 1907, 1912 ו-1917. בנוסף, החוקר הבוכרי רחמטילו שריפוב, דיווח כי תושב מקומי ותיק אישר בפניו שבעבר המבנה שימש כבית כנסת. באוקטובר 2019 נרשם המבנה כבית כנסת אשכנזי במרשם הלאומי של מבנים מוגנים באוזבקיסטן. הוא אף הפך לחלק ממסלול תיירותי שהוצע על ידי המרכז הלאומי ליחסי ציבור של אוזבקיסטן.

## קישורים חיצוניים

*זאב לוין, **[https://ybz.org.il/product/%d7%9e%d7%a8%d7%9b%d7%96-%d7%90%d7%a1%d7%99%d7%94-%d7%91%d7%95%d7%9b%d7%a8%d7%94-%d7%95%d7%90%d7%a4%d7%92%d7%a0%d7%99%d7%a1%d7%98%d7%9f/ מרכז אסיה: בוכרה ואפגניסטן]**, (מכון בן-צבי, 2018), אלברט קגנוביץ', "היהודים בסביבתם עד המהפכה הבולשביקית" (עמ' 47-48) וזויה ארשבסקי, "בתי הכנסת" (עמ' 190-200).
* 
* 
* 

## הערות שוליים

קטגוריה:בתי כנסת אשכנזיים
קטגוריה:אוזבקיסטן: מבנים
קטגוריה:יהדות בוכרה
אם אתה מגיע לריו... אתה מת

**אם אתה מגיע לריו... אתה מת** (בצרפתית: ***Si tu vas à Rio... tu meurs***) הוא סרט קומדיה צרפתי-ברזילאי משנת 1987 שבוים על ידי הבמאי היהודי-צרפתי פיליפ קלייר. בסרט כיכבו אלדו מאצ'יונה, רוברטה קלוסה, וזאב רווח.

זהו סרט ההמשך לסרט "Plus beau que moi, tu meurs" אשר הסתיים במקום ממנו הסרט הזה מתחיל, כאשר אלדו נתקע על האי הבודד.

## תקציר העלילה
עלילת הסרט מתמקדת באלדו, אשר תקוע על אי בודד במשך מספר שנים. הכל משתנה כאשר ביום אחד מגיעים אל האי קבוצת פושעים במסגרת ציד כרישים שהם עורכים והם מגלים להפתעתם את אלדו. בהמשך הפושעים לוכדים כריש ומגלים שהוא מלא בחבילות קוקאין, אשר להערכתם ננטשו על ידי מבריחי סמים. על מנת לוודא שהפושעים יחלצו אותו מהאי אלדו משכנע את הפושעים שהוא מכיר אנשים בריו דה ז'ניירו שיהיו מסוגלים לסייע במכירת הסמים. בעקבות כך הפושעים מסייעים להביא את אלדו לריו דה ז'ניירו.

בינתיים, אחיו התאום של אלדו, מרקו, אשר היה כומר במנזר, נשלח על ידי הכנסייה לעבוד בשכונת מצוקה בריו דה ז'ניירו. השנים אינם מודעים לכך ששניהם נמצאים בקרבת מקום זה לזה, והדבר מוביל לאי הבנות קומיות רבות, בלבול וכאוס.

## צוות השחקנים הראשי
* אלדו מאצ'יונה בתפקיד אלדו / מרקו
* רוברטה קלוסה בתפקיד ג'וליה
* זאב רווח בתפקיד הבישוף

## קישורים חיצוניים

## הערות שוליים

קטגוריה:סרטי סחר בסמים
קטגוריה:סרטי קומדיה צרפתיים
קטגוריה:סרטי 1987
קטגוריה:סרטי זאב רווח
סנקט פלטן (מחוז)

**סנקט פלטן** (בגרמנית: **St. Pölten**) הוא מחוז במרכז מדינת אוסטריה תחתית שבאוסטריה. שטח המחוז מקיף את העיר הסטטוטורית סנקט פלטן, שאינה חלק ממחוז סנקט פלטן, אלא במעמד של מחוז בפני עצמה.

במחוז 45 ערים ועיירות:

## קישורים חיצוניים

קטגוריה:אוסטריה תחתית: מחוזות
אנדז'יי גרבולינסקי

**אנדז'יי גרבולינסקי** (12 בדצמבר 1891 – 17 באפריל 1944) היה חקלאי פולני שחי בכפר צ'רנה עם משפחתו – ולדיסלב, אלאונורה, מריאן, הלנה, קונגונדה, סטניסלב, קז'ימייז' ויאן – בתקופת הכיבוש הנאצי של פולין במלחמת העולם השנייה. הוא ובנו הבכור ולדיסלב, יחד עם שכנם סטניסלב אובצה, הוצאו להורג על ידי הנאצים בשלהי 1943 בשל סיוע והסתרת יהודים. 
[ממוזער| מחנה [פלאשוב]]
בשנת 1940, שרה אלפנביין, בתה חנה ובנה מאיר (משפחה יהודית שכנה מאותו הכפר צ'רנה) נמלטו ממחנה הריכוז פלאשוב וביקשו ממשפחת גרבולינסקי עזרה ומחסה. לפני הגעתם לחווה, הם הסתתרו בבית הסמוך של סטניסלב אובצה. משפחת גרבולינסקי קיבלה את המשפחה והעניקה להם טיפול במשך השנתיים הבאות.

בשלהי 1943, הגיע הגסטפו לכפר. כשהתקרבו לחווה, אנדז'יי גרבולינסקי ביקש ממשפחת אלפנביין לברוח. אולם, הם נצפו בשדה בזמן בריחתם. האם והבן נהרגו במקום. הבת חנה הצליחה להמשיך לרוץ, כשהגרמנים רודפים אחריה, עד שגם היא נרצחה. אנדז'יי גרבולינסקי ובנו ולדיסלב נעצרו מיד והובלו לכלא יאסלו. האב נידון למוות והוצא להורג שם. ולדיסלב הועבר לכלא נפרד שם גם הוא נהרג. אלאונורה, הלנה, קונגונדה, מריאן, סטניסלב, קז'ימייז' ויאן גרבולינסקי שרדו את המלחמה.

בשנת 1997, משפחת גרבולינסקי וסטניסלב אובצה הוכרו כחסידי אומות העולם על ידי יד ושם בירושלים על ניסיונם האמיץ להציל משפחה יהודית בשואה; אנדז'יי וולדיסלב, הוכרו כחסידי אומות עולם על שנתנו את חייהם בתהליך.

## הערות שוליים

קטגוריה:מצילים בשואה: פולין
קטגוריה:חסידי אומות העולם שנרצחו
קטגוריה:פולנים חסידי אומות העולם
קטגוריה:פולנים שנולדו ב-1891
קטגוריה:פולנים שנפטרו ב-1943
יעקב גליקסמן

**יעקב גליקסמן** (1901– ו' שבט תשל"ו; 7/8 בינואר 1976) היה צלם ארץ ישראלי תושב טבריה, הנחשב לאחד ממתעדי האזור הבולטים בשנות ה-20 עד שנות ה-50.

## ביוגרפיה
נולד למשפחה דתית בעיירה קיילצה שבפולין. בצעירותו למד צילום. לאחר מלחמת העולם הראשונה תכנן את עלייתו לארץ ישראל. הוא יצא מפולין לאיטליה, ובזמן ההמתנה לקבלה אשרת עלייה עבד במשך כשנתיים עבד אצל צלם מקומי.

בתחילת שנות ה-20 עלה לארץ ישראל והתיישב בטבריה. נשא את אשתו זהבה, ובשנת 1924 נולדה בתו רחל, שלימים סייעה לו בסטודיו לצילום. מיד עם עלותו ארצה פתח סטודיו לצילום, בעיר העתיקה של טבריה, מול בית החולים הסקוטי (כיום המלון הסקוטי), סמוך לכנרת.

גליקסמן נחשב ל'צלם הראשי' בטבריה. הוא צילם את אירועי העיר הציבוריים והפרטיים, וכן צילם גם עבור מועצת העיר טבריה. כמו כן הירבה לצלם ביישובי הסביבה, בעמק הירדן, ואף בעבר הירדן ובדמשק. עם התפתחות העיר העביר גליקסמן את הסטודיו לצילום לרחוב הגליל שבמרכז העיר.

גליקסמן היה חבר "ההגנה" בטבריה.

בשנת 1945 הקים גליקסמן את בית הקולנוע "אביב" בטבריה. בשנת 1953 מכר גליקסמן את הסטודיו לצלם מקומי ועבר להתגורר בתל אביב. ב־1963 נפטרה אשתו זהבה והוא נישא בשנית לטקלה. גליקסמן נפטר בשנת 1976, ונקבר בטבריה.

האוסף הגדול של אלבומי התמונות וכל התשלילים שהיו ברשות אלמנתו נעלמו. חלק מתמונותיו נמצא בארכיון "יד שטרית" בטבריה, וכן בספרייה הלאומית וב"יד בן צבי".

## קישורים חיצוניים
*יעקב גליקסמן באתר מוזיאון ארץ ישראל.

## הערות שוליים

קטגוריה:אנשי העלייה השלישית
קטגוריה:צלמים ארץ-ישראלים
קטגוריה:טבריה: אישים
קטגוריה:צלמים ביישוב
קטגוריה:ישראלים שנפטרו ב-1976
קטגוריה:צילום מוקדם בארץ ישראל
דב פורמן

**דב פורמן** (נולד ב-6 בדצמבר 2003) הוא סופר, דובר ויוצר מדיה חברתית בריטי.

## ביוגרפיה
פורמן הוא יהודי דתי ממוצא אשכנזי. הוא הצעיר מבין שלושה ילדים, אחד מ-38 הנינים של ניצולת השואה לילי אברט, ומתגורר בצפון מערב לונדון.

פורמן למד תואר ראשון בהיסטוריה ולימודי דת באוניברסיטת קולג' בלונדון. לאחר מכן עבד עבור חבר הפרלמנט השמרני רוברט ג'נריק כעוזר פרלמנטרי בכיר ובהמשך כמתאם קמפיין ומנהל הדיגיטל במסגרת התמודדותו על ההנהגה.

## אקטיביזם ומדיה חברתית
בגיל 16, במהלך מגפת הקורונה ועל רקע עלייה באנטישמיות, פורמן ביקש להעלות את המודעות לשואה ולגזענות נגד יהודים. הוא השתמש בטוויטר כדי לשתף את סיפורה של סבתא-רבתא שלו ששרדה את השואה, לילי אברט; הציוצים שלו הגיעו ליותר מ-70 מיליון משתמשי טוויטר בשנים 2020 ו-2021.

פורמן דגל בדרכים חדשות ללמד צעירים על השואה, כדי להביא ניצולי שואה לפלטפורמות שלהם. הוא הוזמן לדבר על 'רשתות חברתיות והנצחת השואה' בפני מנכ"ל גוגל, באוניברסיטאות אוקספורד ואוניברסיטת קיימברידג', והתראיין ליותר מ-150 כלי תקשורת ביותר מ-30 מדינות.

בנובמבר 2020, פורמן העיד בפני ועדה פרלמנטרית בריטית בעד הקמת אנדרטת השואה הבריטית. בפברואר 2021, הוא פתח חשבון טיקטוק כדי להעלות מודעות בקרב בני גילו על השואה ועל תוצאות השנאה. פורמן פרסם סרטונים עם סבתא-רבתא שלו בהם היא עונה על שאלות על השואה והיהדות. ביוני 2021, השניים הגיעו למיליון עוקבים בטיקטוק.

פורמן עבד על פרויקטים חינוכיים עם מספר משרדי ממשלה בריטיים - כולל משרד החוץ, משרד החינוך, והמשרד לשוויון דיור וקהילות - וארגונים בינלאומיים, כולל האו"ם.

בנובמבר 2021, פורמן בשיתוף עם *Jewish News* - קבע פגישה פרטית וסיור בבית הכנסת קינלוס עם שחקן מועדון הקריקט לשעבר של מחוז יורקשייר, עזים ראפיק. ראפיק, שהעיד בפרלמנט מוקדם יותר באותו החודש על דעות קדומות אנטי-מוסלמיות ביורקשייר, התגלה מאוחר יותר כי השתמש בשפה מלאת שנאה כלפי יהודים ברשתות החברתיות ב-2011. פורמן יזם את המפגש הזה כחלק מהפיוס של ראפיק עם הקהילה היהודית.

במרץ 2022, פורמן הוכרז כ'דובר צעיר' של קרן שואה של אוניברסיטת דרום קליפורניה - המכון להיסטוריה חזותית וחינוך, הארכיון של עדויות ניצולי שואה שיזם סטיבן שפילברג ב-1994.

## איך שרדתי את אושוויץ ומצאתי את הכח לחיות
פורמן היה שותף לכתיבת הספר "ההבטחה של לילי: איך שרדתי את אושוויץ ומצאתי את הכוח לחיות", שיצא לאור על ידי הוצאת מקמילן בבריטניה ב-2 בספטמבר 2021 ועל ידי הרפר קולינס בארצות הברית ב-10 במאי 2022. "ההבטחה של לילי" היה רב-מכר של הסאנדיי טיימס חמש פעמים והיה ספר ההיסטוריה הטוב ביותר של הדיילי מייל לשנת 2021. במרץ 2022, הספר הפך לרב-מכר גם בהולנד.

מהדורת ארצות הברית של *ההבטחה של ליל* היה רב מכר של ניו יורק טיימס שלוש פעמים, שהגיעה לראשונה למקום השני - בשבוע הראשון להוצאתו, ונבחר כבחירת הרוכשים בארצות הברית של רשת Costco למאי 2022.

## פרסים
בנובמבר 2021, פורמן קיבל את פרס *נקודות האור* מראש ממשלת בריטניה ברחוב דאונינג 10, עבור שירות לחינוך השואה.

במרץ 2022, הוענק לפורמן - לצד סבתא רבתא שלו אברט - פרס הקהילה היהודית על ידי אנדרו ניל בארוחת הצהריים העסקית השנתית של Jewish Care Topland, בהנחיית קבוצת Topland.

## קישורים חיצוניים
* דב פורמן ברשת X (טוויטר לשעבר)
* דב פורמן ברשת אינסטגרם

## הערות שוליים

קטגוריה:בוגרי יוניברסיטי קולג' לונדון
קטגוריה:סופרים יהודים בריטים
קטגוריה:בריטים ממוצא יהודי-הונגרי
קטגוריה:בריטים שנולדו ב-2003
אברהם בקראט

רבי **אברהם בן שמואל הלוי בקראט** (המאה ה-15, מלאגה – המאה ה-16, תוניסיה) היה מראשוני הפרשנים על פירוש רש"י לתורה, רב, מתרגם, היסטוריון, משורר ובלשן ממגורשי ספרד, בנוסף חיבר גם כרוניקה על גירוש ספרד ומספר חידות ושירים ופיוטים, וכן תרגם מס' פתגמים מערבית. כמו כן חיבר הגהות לפירוש המשניות של הרמב"ם על סדר קדשים וסדר טהרות (כת"י).

## ביוגרפיה
נולד במאלגה שבספרד. לאחר גירוש ספרד נדד לצפון אפריקה והתיישב בתלמסאן. בשנת ה'רס"ז (1507) עבר לתוניסיה שם נפטר.

את הסבל הרב במהלך הגירוש מתאר הרב כך "ומכללם באנו למלכות תלמסאן כשנים עשר אלף נפש. ויפול מן העם בעת ההיא כשלשת אלפי איש פגרים מתים מרוב הדאגה. ושאריתם בשוקים וברחובות ערום הלכו בלי לבוש, נעו עברי״ם בחוצות חבקו אשפתות. ויחזק עליהם הרעב בשנה ההיא, כי עצור עצרנו ונלאו נשוא, וחזרו מהם רבים אין מספר למלכות קשתאלה, וימירו את כבודם. וכן קרה לבאים מהם למלכות פורטוגל ולבאים למלכות פאס…"
היה בקיא בשפה הערבית ולפניו עמדו מספר ספרים שאבדו מאתנו למשל אחדים מספרי הדקדוק של שמואל הנגיד.
עמד בקשרי שירה עם משוררי זמנו כגון אברהם בן זמרה.

## ספריו וכתביו
**ספר הזיכרון** בהגיעו לתוניס בשנת רס"ז החל לחבר את ספר הזיכרון על פירוש רש"י על התורה בספר התחיל לראשונה לסדר את הכללים לפירוש רש"י.
ע"פ המובא בהקדמה, הרב חיבר את הפירוש במהלך לימוד לצורך מסירת שיעור ברש"י על הפרשה בימי שבת.
מלאכת החיבור הושלמה עד שנת רע"ו (1516), אך החיבור לא הודפס עד שנת תר"ה (1845).

בשנת תר"ה הודפס החיבור לראשונה על ידי רבי  בדפוס הרב יהודה שמואל אשכנזי בליוורנו. הספר הודפס בשלוש מהדורות כשגוף הספר שווה אך החלק הראשון של ההסכמות שונה, מהדורה אחת הודפסה עם הסכמות רבני אלג'יריה, מהדורה שנייה עם הסכמות חכמי איטליה (יש"ר מגוריציאה, רמש"ג ושד"ל), ומהדורה נוספת ללא הסכמות. הספר הודפס בפעם השנייה על ידי הרב משה פיליפ בשנת תשמ"ה ע"פ כתב יד ודפוס ראשון, בנוסף על מבוא הסוקר את שיטת הספר בפירושו את דברי רש"י.

בידי הרב היו מספר כתבי יד של פירוש רש"י ומס' דפוסים ובספרו זה הרב דן רבות בכתבי יד ונוסחאות דפוס ובוחר את הנכונות שבהן לדעתו, רבנים וחוקרים מאוחרים עשו שימוש רב בפירושיו ובנוסחאות שהביא.

**פירוש על פי' הרמב"ם על המשנה (כת"י)** הפירוש נכתב גם הוא בתוניס על פירוש המשנה לרמב"ם דפוס נאפולי על מסכתות כלים ואהלות מסדר טהרות ועל חלק מסדר קדשים, החיבור כולל אלפי הערות בכתב יד על הספר, בתחילת החיבור מסביר הרב את סיבת כתיבתו בגלל הטעויות הרבות שנפלו בתרגום.

וכך כתב הרב בתחילת החיבור, בע"ה אמ'[ר] אברהם הלוי בקראט, בראותי את ההקדמה רבת התועלת שהקדים אדוננו הר"ם במז"ל לביאור סדר טהרות... שהם בזאת הנוסחא הדפוסיית סרות טעם, בין מצד בעל הדפוס בין מצד המעתיק הראשון שמעך לשון ערב"י ש[?] בין דדיה ובדה מלבו דברים לא כוון אליהם אדוננו ז"ל, אמרתי ראוי לי לחוס על כבוד קונה, ולתמוך יד ימינה, להרימה מאשפות הטעיות ההם, ולא אניח פה מפיק מרגליות לחוך עפר ההעתקה המשובשת הזאת...

## קישורים חיצוניים
* 

## הערות שוליים

קטגוריה:יהודי תוניסיה במאה ה-16
קטגוריה:מגורשי ספרד ופורטוגל
קטגוריה:מפרשי פירוש רש"י לתורה
קטגוריה:רבנים תוניסאים